Летище Копенхаген

Летище Копенхаген (на датски: Københavns Lufthavn (CPH/EKCH) или летище Копенхаген, Каструп (на датски: Københavns Lufthavn, Kastrup) е основното международно летище, обслужващо Копенхаген, Дания, целия остров Шеланд, целия регион Йостерлунд и части от южна Швеция. То е най-голямото летище на Скандинавия с 29 милиона пътници през 2016 г. и едно от най-старите международни летища в Европа. Освен това то е и най-натовареното летище за международни пътувания в Скандинавия. Летището е разположено на остров Ама, само на 8 км южно от центъра на Копенхаген и на 24 км западно от Малмьо, което се намира от другата страна на моста Йоресунд. Летището е основен хъб на Scandinavian Airlines, Thomas Cook Airlines Scandinavia и Norwegian Air Shuttle. От летището се изпълняват ежедневно 60 маршрута и се обслужват повече от 62 000 пътници на ден, 23,3 милиона пътници преминават през летището през 2012, с което го правят най-голямото летище в Скандинавските страни, като максималния капацитет на летището е 83-натоварвания / час и има пространство за 108 самолета. За разлика от другите скандинавски летища, значителен дял от пътниците на летището са международни. Пътниците пътуващи по вътрешни линии са по-малко от 10%. Летището се притежава от Københavns Lufthavne, която управлява и летище Роскилде. В летището работят 1700 служители (без служителите в магазините и ресторантите). Летище Копенхаген се казва оригинално Летище Каструп, идващо от близкото си разположение до град Каструп. Официалното име на летището е Летище Копенхаген, Каструп, за да се различава от летище Копенхаген, Роскилде. История Летище Копенхаген е открито на 20 април 1925 г., което го прави едно от първите граждански летища в света. По това време то разполага с голям и впечатляващ терминал, построен от дърво, няколко хангара, площадка за балони, писта за кацане на хидроплан и няколко тревисти ливади, които се използват за писти. Тревните писти са поддържани с пасене на овце, което се е случвало далеч преди излитане и кацане. От 1932 до 1939 излитанията и кацанията се повишават от 6000 до 50 000 и пътниците нарастват до 72 000. В периода 1936 – 1939 г. е построен нов терминал, което е приеман за един от най-добрите примери на Нордик функционализъм. Терминалът е проектиран от Вилхем Лаурцен, който е приеман като пионер в този стил архитектура, но не само по отношение на архитектурата и строителството, но също така и на обслужване и комфорт за пътниците. По време на Втората световна война летище Копенхаген е затворено за цивилни нужни с изключение на полети до дестинации в Швеция, Германия и Австрия. През лятото на 1941 г. е отворена първата писта с твърда настилка с дължина 1400 м и ширина 65 м. След края на Втората световна война през май 1945 г. летище Копенхаген е едно от най-модерните международни летища в Европа, защото не е засегнато от реални военни действия. На 1 август 1947 г. е създадена Scandinavian Airlines – важно събитие в развитието на летище Копенхаген, като летището е основен хъб за компанията. Трафикът се увеличава драстично в първите година, в които Scandinavian Airlines започват полети. Летище Копенхаген става третото най-голямо летище в Европа. На 26 януари 1947 г. DC-3 на компания KLM се разбива на летището по време на спиране по маршрут до Стокхолм. Всички 22 пътници на борда загиват включително шведската принцеса Густаф Адолд и американската оперна певица Грейс Моор. През 1948 г. е третото по големина летище в Европа със 150 излитания дневно и почти 300 000 пътници годишно. Летището продължава своя бърз растеж. Терминалът е разширен няколко пъти и са построени нови хангари. През 1954 г. Scandinavian Airlines започват първия в света трансполярен полет, пътуващ директно до Лос Анджелис. Маршрутът е популярен и за няколко години летището става популярна дестинация за трансфер за холивудски звезди и продуценти пътуващи до Европа, също така по това време летището превозва 11 хиляди тона товари годишно. През 1956 г. летището за първи път в историята си превозва 1 милион пътници за една година и печели награда за най-добро летище. Пистите са удължени и са снабдени със съвременно технически оборудване. На 10 май 1960 г., когато новият терминал е отворен (днес терминал 2), броят на обслужваните самолети дневно се покачва до 28 и трафикът продълажава да расте. Големият нов летищен терминал скоро се оказва малък и през 1969 г. е представена нова програма за разширение на летището. Вътрешният трафик на летището е отделен в нов 'вътрешен' терминал (източната част на Терминал 1). Към сегашния международен терминал са добавени гейтовете С и отделна зала за пристигащи (Сградата между терминал 2 и 3). Нова контролна кула и 3600 метра дълга писта са построени. Когато цялостното разширение е готово през 1972 г., броят излитащи и кацащи надвишава 180 хиляди самолетодвижения и повече от 8 милиона пътници. През 70-те години трафикът продължава да расте, но летището не е разширено. Ново летище, разположено на остров Салтхолм (който свързва мостът между Дания и Швеция), е на чертожната дъска. Това ще бъде огромна инвестиция, а предложението е оценено негативно от много експерти. През 1980 г. датският парламент решава вместо това да разшири капацитета на летище Копенхаген до 20 – 22 милиона пътници до 2000 г. Това решение е далеч по-евтино от изграждането на ново летище, и тъй като новите типове самолети са по-шумни, летище на Салтхолм не предлага решаване на проблемите с околната среда. През 1973 г. летището обслужва 8 милиона пътници годишно. Третата (дълга) пистата се отваря и системата за двойно приземяване и кацане (04L / 22R-04R / 22L) е открита, което увеличава капацитета на кацащи и излитащи. Разширението на летището започва през 1982 г. след необходимия период на планиране. Целта не е да се построи най-голямото летище в Европа, а да се построи транзитно летище в удобство на пътниците. Престой на летището е приет като интегрирана част от пътуването. Ефективността и прецизността са очевидни искания, но фокусът е насочен към това международните пътници да могат да си починат: красива архитектура, скандинавски дизайн и удоволствие, светла и удобна среда, заобиколена от магазини, ресторанти и други съоръжения. В източната част на летището е отворен нов карго терминал. Няколко важни строителни проекта са завършени през 1998 г. – сграда, свързващата международните и вътрешни терминали, нова зала за пристигащи, нова модерна система за обработка на багаж, метро връзка с центъра на града, два големи подземни паркинга с общо 2400 места за паркиране и новият терминал 3, с капацитет от 17 милиона пътници годишно. Сгради Терминали Летище Копенхаген разполага с 2 терминала, но те споделят 1 сграда. Построена е нова сграда CPH Go, която е предназначена за нискотарифните компании. Постройката е открита през ноември 2010 г. Авиокомпании CPH Go Т2 Т3 Статистика 5-те най-натоварени трансконтинентални маршрута от летище Копенхаген по брой превозени пътници 5-те най-натоварени маршрута от CPH (2016) 7-те най-натоварени авиокомпании от CPH 2016 7-те най-натоварени авиокомпании по брой превозени пътници Източници Външни препратки AIP Denmark: Koebenhavn/Kastrup – EKCH Архив на оригинала от 2007-01-09 в Wayback Machine. VFR Flight Guide Denmark: Koebenhavn/Kastrup – EKCH Архив на оригинала от 2007-06-21 в Wayback Machine.